รายงานการประชุมสภาองค์การบริหารส่วนตำบลคลองเมือง

สมัยสามัญ สมัยที่ 3 ประจำปี พ.ศ. 2562 ครั้งที่ 1/2562

วันที่ 15 สิงหาคม 2562

ณ ห้องประชุมองค์การบริหารส่วนตำบลคลองเมือง

เริ่มประชุมเวลา 09.00 น.

ผู้มาประชุม

 ๑.นายคำพันธ์ แก้วกองสี ประธานสภา ฯ

 ๒. นายกัญหา รักสี รองประธานสภา ฯ

 ๓. นายสำราญ หลอดพันธ์ สมาชิกสภา อบต.หมู่ที่ ๑

 ๔. นายจำเริญ บุราญรมย์ สมาชิกสภา อบต.หมู่ที่ ๑

 ๕. นายบุญโฮม คุณสาร สมาชิกสภา อบต.หมู่ที่ ๒

 ๖. นายสุริยา ผิลาแดง สมาชิกสภา อบต.หมู่ที่ ๓

 ๗. นายสมศักดิ์ นาหนองขาม สมาชิกสภา อบต.หมู่ที่ ๓

 ๘. นายถวิล กองไธสง สมาชิกสภา อบต.หมู่ที่ ๔

 ๙. นายบุญธรรม พิรักษา สมาชิกสภา อบต.หมู่ที่ ๕

 10. นายสุโชค เจริญกิจ สมาชิกสภา อบต.หมู่ที่ 6

 ๑1. นายสุดใจ เพ็ชรนอก สมาชิกสภา อบต.หมู่ที่ ๖

 12. นายอิทธิกร นาแซง สมาชิกสภา อบต.หมู่ที่ ๗

 13. นายพัตร ผาสุข สมาชิกสภา อบต.หมู่ที่ ๗

 14. นายจำปี ปัดตาตะฟัง สมาชิกสภา อบต.หมู่ที่ ๘

 15. นายแฉล้ม นาเพชร สมาชิกสภา อบต.หมู่ที่ ๘

 16. นายช่วง มะลาเหลือง สมาชิกสภา อบต.หมู่ที่ ๙

 17. นายสำรวย แพนไธสง สมาชิกสภา อบต.หมู่ที่ ๙

 18. นายหัน แทนนำ สมาชิกสภา อบต.หมู่ที่ ๑๐

 19. นายปรีชา กระจ่างโพธิ์ เลขานุการสภา ฯ

 ผู้ไม่มาประชุม

 1. นางสาวหัด สมศรี สมาชิกสภา อบต.หมู่ที่ ๑๐ ลาประชุม

ผู้เข้าร่วมประชุม

 1. นายบุญทัน พลานชัย นายก อบต.

 2. นายทองไพร โชติชุม รองนายก อบต.

 3. นายสุวรรณ จันทีนอก รองนายก อบต.

 4. นายหนูเกต พลโยธา เลขานุการนายก อบต.

 5. นายกำจัด สุขประเสริฐ ครูโรงเรียนบ้านดงพลอง

 6. นายสง่า แสงสุข ผู้ใหญ่บ้านหมู่ที่ 3

 7. นางน้องนุช บังภา ครูโรงเรียนบ้านพระนารายณ์

 8. นางสาวนงค์คาร โคตรภักดิ์ บ้านคลองเมือง

 9. นางสาวรามาวดี สมบัติดี ครู ศพด.

 10. นายสามารถ ภูมิศรีจันทร์

 11. นางดวงแก้ว สังคะโห

 12. นายสาลี อุทิตย์รัมย์ ก.ม.

 13. นายเขียน หนองพร้าว ก.ม.

 14. นางรุ่งทิพย์ พยุหะ

 15. นางวนิดา นาหนองขาม

 16. นายมนตรี หงส์คำ ก.ม.

 17. นายจรูญ สันโดษ ก.ม.

 18. นายวรรณลพ สีหอมกลิ่น

 19. นางสาวสุปัญญา ลักษณะสระน้อย ก.ม.

 20. นายแสง บัวนาค ผู้ช่วยผู้ใหญ่บ้านหมู่ที่ 4

 21. นายบุญล้อม แพนดี ก.ม.

 22. นายสำราญ หงส์สุด

 23. นายพล นาสถิต

 24. นายพินิจ เกศคำขวา ก.ม.

 25. นายธวัชชัย ดาสงค์เคราะห์ ผู้ใหญ่บ้านหมู่ที่ 10

 26. นายทองพูน ปรึกาชีพ ผู้ช่วยผู้ใหญ่บ้านหมู่ที่ 11

 27. นายสุวรรณ ตานา ผู้ใหญ่บ้านหมู่ที่ 9

 28. นายพงศกร ติสามัด นิติกรปฏิบัติการ

 29. นางสาวสมลักษณ์ เจริญรัมย์ รองปลัดฯ

 30. นางสาวธิดารัตน์ แคนสิงห์ นักวิชาการศึกษา

 31. นายวัชระ คำแดง ผู้อำนวยการกองช่าง

 32. นายณัฐศักย์ โกเวทวิทยา ผู้อำนวยการกองคลัง

 33. นางพัชรี ลาภเจริญ นักพัฒนาชุมชนชำนาญการ

 34. นายจิรายุทธ นามศิริพงษ์พันธ์ นักวิเคราะห์นโยบายและแผน

 เมื่อสมาชิกมาครบองค์ประชุมประธานสภาฯ ได้นำสวดมนต์ไหว้พระ และแจ้งการลาประชุม ของนางสาวหัด สมศรี สมาชิกสภาฯ หมู่ที่ 10

ระเบียบวาระที่ 1 เรื่องแจ้งให้ที่ประชุมทราบ

 -ไม่มี-

ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบลคลองเมือง

 สมัยสามัญ สมัยที่ 2 ประจำปี พ.ศ. 2562 ครั้งที่ 2/2562 วันที่ 15 พฤษภาคม 2562

ประธานสภาฯ สมาชิกท่านใดจะขอแก้ไขหรือเพิ่มเติม รายงานการประชุมสภาองค์การ บริหารส่วนตำบลคลองเมืองสมัยสามัญ สมัยที่ 2 ประจำปี พ.ศ. 2562 ครั้งที่ 2/2562 วันที่ 15 พฤษภาคม 2562

มติที่ประชุม รับรองรายงานการประชุมสภาองค์การบริหารส่วนตำบลคลองเมืองสมัย สามัญ สมัยที่ 2 ประจำปี พ.ศ. 2562 ครั้งที่ 2/2562 เมื่อวันที่ 15 พฤษภาคม 2562 ไม่มีการขอแก้ไขหรือเพิ่มเติม

ระเบียบวาระที่ 3 กระทู้ถาม

 -ไม่มี -

ระเบียบวาระที่ 4 เรื่องที่คณะกรรมการที่สภาฯตั้งขึ้นพิจารณาเสร็จแล้ว

 -ไม่มี-

ระเบียบวาระที่ 5 เรื่องที่เสนอใหม่

 5.1 ขอขยายระยะเวลาในการเสนอร่างข้อบัญญัติงบประมาณรายจ่ายประจำปี พ.ศ. 2563

ประธานสภาฯ เชิญนายกองค์การบริหารส่วนตำบลคลองเมืองและผู้เกี่ยวข้องได้แถลงรายละเอียดให้สภาฯรับทราบเพื่อพิจารณา

นายบุญทัน พลานชัย เรียนประธานสภาฯ ผมนายบุญทัน พลานชัย นายกองค์การบริหารส่วนตำบลคลองเมือง ขอแถลงญัตติที่ได้ยื่นต่อประธานสภาฯ เรื่องขอขยายระยะเวลาในการเสนอร่างข้อบัญญัติงบประมาณรายจ่ายประจำปี พ.ศ. 2563 เนื่องจากนายกองค์การบริหารส่วนตำบลคลองเมืองไม่สามารถเสนอร่างข้อบัญญัติงบประมาณรายจ่ายประจำปี พ.ศ. 2563 ต่อสภาได้ทันภายในวันที่ 15 สิงหาคม ตามที่กฎหมายกำหนดไว้ ซึ่งขณะนี้อยู่ระหว่างการเร่งรัดให้ส่วนราชการต่างๆได้เสนอขอตั้งงบประมาณรายจ่ายประจำปีต่อเจ้าหน้าที่งบประมาณ เพื่อรวบรวมและเสนอข้ออนุมัติตั้งจ่ายงบประมาณจากนายกองค์การบริหารส่วนตำบล จึงมีความจำเป็นต้องขอขยายระยะเวลาในการเสนอร่างข้อบัญญัติงบประมาณรายจ่ายประจำปี พ.ศ. 2563 ออกไปหลังวันที่ 15 สิงหาคม 2562 กฎหมายที่เกี่ยวข้องมอบหมายให้ปลัดองค์การบริหารส่วนตำบลได้ชี้แจง จึงนำเสนอสภาฯเพื่อพิจารณา

นายปรีชา กระจ่างโพธิ์ เรียนประธานสภาฯ ผมนายปรีชา กระจ่างโพธิ์ ปลัดองค์การบริหารส่วนตำบลคลองเมือง ตามที่นายกองค์การบริหารส่วนตำบลได้แถลงให้สภาทราบแล้วนั้นมีกฎหมายที่เดี่ยวข้องเพื่อประกอบการพิจารณาของสภาฯดังนี้

 1. พระราชบัญญัติสภาตำบลและองค์การบริหารส่วนตำบล พ.ศ. 2567 แก้ไขเพิ่มเติมถึง(ฉบับที่ 7) พ.ศ. 2562

 “มาตรา ๔๖ สภาองค์การบริหารส่วนตำบลมีอำนาจหน้าที่ ดังต่อไปนี้

 (๑) ให้ความเห็นชอบแผนพัฒนาองค์การบริหารส่วนตำบล เพื่อเป็นแนวทางในการบริหารกิจการขององค์การบริหารส่วนตำบล

 (๒) พิจารณาและให้ความเห็นชอบร่างข้อบัญญัติองค์การบริหารส่วนตำบล ร่างข้อบัญญัติงบประมาณรายจ่ายประจำปี และร่างข้อบัญญัติงบประมาณรายจ่ายเพิ่มเติม

 (๓) ควบคุมการปฏิบัติงานของนายกองค์การบริหารส่วนตำบลให้เป็นไปตามกฎหมาย นโยบาย แผนพัฒนาองค์การบริหารส่วนตำบล ข้อบัญญัติ ระเบียบ และข้อบังคับของทางราชการ”

 “มาตรา ๘๗ งบประมาณรายจ่ายประจำปีและงบประมาณรายจ่ายเพิ่มเติม ขององค์การบริหารส่วนตำบล ให้จัดทำเป็นข้อบัญญัติองค์การบริหารส่วนตำบลและ จะเสนอได้ก็แต่โดยนายกองค์การบริหารส่วนตำบลตามระเบียบและวิธีการที่ กระทรวงมหาดไทยกำหนด”

 2. ระเบียบกระทรวงมหาดไทยว่าด้วยวิธีการงบประมาณขององค์กร ปกครองส่วนท้องถิ่น พ.ศ. 2541 และแก้ไขเพิ่มเติม (ฉบับที่ 3) พ.ศ. 2543

 “ข้อ 23 ให้เจ้าหน้าที่งบประมาณทำการพิจารณาตรวจสอบ วิเคราะห์ และแก้ไขงบประมาณในขั้นต้น แล้วให้เสนอต่อคณะผู้บริหารในขั้นต้น

 เมื่อคณะผู้บริหารท้องถิ่น ได้พิจารณาอนุมัติให้ตั้งเงินงบประมาณยอดใด เป็นงบประมาณรายจ่ายประจำปีแล้ว ให้เจ้าหน้าที่งบประมาณรวบรวม และจัดทำ เป็นร่างงบประมาณรายจ่ายแสนอต่อผู้บริหารท้องถิ่น อีกครั้ง เพื่อคณะผู้บริหาร ท้องถิ่นได้นำเสนอต่อสภาท้องถิ่น ภายในวันที่ 15 สิงหาคม”

 “ข้อ 24 ในกรณีที่คณะผู้บริหารท้องถิ่นพิจารณาแล้วเห็นว่า ไม่สามารถที่ จะนำร่างงบประมาณรายจ่ายประจำปีเสนอต่อสภาได้ทันภายในระยะเวลาที่กำหนด ไว้ ให้เสนอขออนุมัติต่อสภาท้องถิ่น แล้วรายงานให้ผู้ว่าราชการจังหวัดทราบ สำหรับองค์การบริหารส่วนตำบลให้รายงานนายอำเภอหรือปลัดอำเภอผู้เป็นหัวหน้า ประจำกิ่งอำเภอ”

ประธานสภาฯ ตามที่นายกองค์การบริหารส่วนตำบลคลองเมืองและปลัดองค์การบริหารส่วนตำบลคลองเมืองชี้แจง สมาชิกท่านใดจะอภิปรายเชิญครับ เมื่อไม่มีผมถือว่าสมาชิกสภาฯทุกท่านได้รับทราบและเข้าใจในญัตติที่นายกองค์การบริหารส่วนตำบลคลองเมืองได้ชี้แจงถึงเหตุผลในการขอขยายระยะเวลาในการเสนอร่างข้อบัญญัติงบประมาณรายจ่ายประจำปี พ.ศ. 2563 ผมขอมติที่ประชุม สมาชิกท่านใดเห็นชอบให้ขยายระยะเวลาในการเสนอร่างข้อบัญญัติงบประมาณรายจ่ายประจำปี พ.ศ. 2563 ออกไปหลังวันที่ 15 สิงหาคม 2562 ยกมือขึ้น

มติที่ประชุม สภาฯเห็นชอบให้ขยายระยะเวลาในการเสนอร่างข้อบัญญัติงบประมาณรายจ่ายประจำปี พ.ศ. 2563 ออกไปหลังวันที่ 15 สิงหาคม 2562 จำนวน 17 เสียง ประธานงดออกเสียง

ระเบียบวาระที่ 6 เรื่องอื่น ๆ

ประธานสภาฯ สมาชิกสภาฯ ท่านใด หรือนายกองค์การบริหารส่วนตำบลมีข้อราชการอื่นๆจะนำเสนอที่ประชุม เชิญครับ

นายบุญทัน พลานชัย เรียนประธานสภาฯ ผมนายบุญทัน พลานชัย นายกองค์การบริหารส่วนตำบลคลองเมือง ตามที่สภาฯได้เคยเสนอแผนการพัฒนาโครงสร้างพื้นฐาน โดยจะขอใช้จ่ายจากเงินสะสม และได้มอบหมายให้ผู้อำนวยการกองช่างไปดำเนินการสำรวจ , ออกแบบ , ประมาณราคาค่าก่อสร้าง ในคราวประชุมสภาฯสมัยสามัญประจำปี พ.ศ. 2562 สมัยที่ ๒ ครั้งที่ 1/2562 เมื่อวันที่ 7 พฤษภาคม 2562 ผมขอแจ้งผลการดำเนินงานเบื้องต้นให้สภาฯได้รับทราบมีรายละเอียดโครงการและประมาณการค่าก่อสร้างดังนี้

 1. หมวดรายจ่าย ค่าที่ดินและสิ่งก่อสร้าง ประเภทรายจ่าย ค่าก่อสร้างสิ่งสาธารณูปโภค รวม 25,016,000 บาท (ยี่สิบห้าล้านหนึ่งหมื่นหกพันบาทถ้วน)

 ๑.1 โครงการก่อสร้างถนนคอนกรีตเสริมเหล็ก สายบ้านโจดกระทิง หมู่ที่ ๑ ตำบลคลองเมือง อำเภอจักราช จังหวัดนครราชสีมา ขนาดผิวจราจรกว้าง ๖.00 เมตร ระยะทาง 585.00 เมตร หนา 0.15 เมตร และมีปริมาณ พื้นที่คอนกรีตเสริมเหล็กไม่น้อยกว่า 3,510.00 ตารางเมตร ตามแบบมาตรฐาน ทางหลวงสำหรับองค์กรปกครองส่วนท้องถิ่น จำนวน 1,980,000 บาท

 ๑.2 โครงการก่อสร้างถนนคอนกรีตเสริมเหล็ก สายบ้านโจดกระทิง หมู่ที่ ๑ – บ้านหนองเต็งน้อย หมู่ที่ 7 ตำบลคลองเมือง อำเภอจักราช จังหวัด นครราชสีมา ขนาดผิวจราจรกว้าง ๖.00 เมตร ระยะทาง 585.00 เมตร หนา 0.15 เมตร และมีปริมาณพื้นที่คอนกรีตเสริมเหล็กไม่น้อยกว่า 3,510.00 ตารางเมตร ตามแบบมาตรฐานทางหลวงสำหรับองค์กรปกครองส่วนท้องถิ่น จำนวน 1,980,000 บาท

 1.3 โครงการก่อสร้างถนนคอนกรีตเสริมเหล็ก สายบ้านคลองเมือง หมู่ที่ ๒ ตำบลคลองเมือง อำเภอจักราช จังหวัดนครราชสีมา ขนาดผิวจราจรกว้าง 4.00 เมตร และขนาดผิวจราจรกว้าง 6.00 เมตร รวมระยะทาง 674.00 เมตร หนา 0.15 เมตร และมีปริมาณพื้นที่คอนกรีตเสริมเหล็กไม่น้อยกว่า 3,872.00 ตารางเมตร และวางท่อระบายน้ำคอนกรีตเสริมเหล็ก (มอก.ชั้น ๓) ขนาด ๑ – Ø ๐.6๐ × ๑.๐๐ เมตร จำนวน 2 จุด ๆ ละ 9 ท่อน จำนวนรวม 18.00 ท่อน ตามแบบมาตรฐานทางหลวงสำหรับองค์กรปกครองส่วนท้องถิ่น จำนวน 2,230,000 บาท

 ๑.4 โครงการก่อสร้างถนนคอนกรีตเสริมเหล็ก สายบ้านพระนารายณ์ หมู่ ที่ ๓ ตำบลคลองเมือง อำเภอจักราช จังหวัดนครราชสีมา ขนาดผิวจราจรกว้าง 7.๐0 เมตร ระยะทาง 506.00 เมตร หนา 0.15 เมตร และมีปริมาณ พื้นที่คอนกรีตเสริมเหล็กไม่น้อยกว่า 3,542.00 ตารางเมตร ตาม แบบมาตรฐานทางหลวงสำหรับองค์กรปกครองส่วนท้องถิ่น จำนวน 1,985,000 บาท

 1.5 โครงการก่อสร้างถนนคอนกรีตเสริมเหล็ก สายบ้านหนองขามน้อย หมู่ที่ 4 ตำบลคลองเมือง อำเภอจักราช จังหวัดนครราชสีมา ขนาดผิวจราจร กว้าง ๕.00 เมตร ระยะทาง 680.00 เมตร หนา 0.15 เมตร และมี ปริมาณพื้นที่คอนกรีตเสริมเหล็กไม่น้อยกว่า 3,400.00 ตารางเมตร และวางท่อ ระบายน้ำคอนกรีตเสริมเหล็ก (มอก.ชั้น ๓) ขนาด ๑ – Ø ๐.๔๐ × ๑.๐๐ เมตร จำนวน 4 จุด ๆ ละ 8 ท่อน จำนวนรวม 32.00 ท่อน ตามแบบมาตรฐานทาง หลวงสำหรับองค์กรปกครองส่วนท้องถิ่น จำนวน 1,935,000 บาท

 1.6 โครงการก่อสร้างถนนคอนกรีตเสริมเหล็ก สายบ้านดงพลอง หมู่ที่ ๕ ตำบลคลองเมือง อำเภอจักราช จังหวัดนครราชสีมา ขนาดผิวจราจรกว้าง 6. ๐0 เมตร ระยะทาง 100.00 เมตร หนา 0.15 เมตร และมีปริมาณพื้นที่ คอนกรีตเสริมเหล็กไม่น้อยกว่า 600.00 ตารางเมตร ตามแบบมาตรฐานทาง หลวงสำหรับองค์กรปกครองส่วนท้องถิ่น จำนวน 338,000 บาท

 1.7 โครงการก่อสร้างถนนคอนกรีตเสริมเหล็ก สายบ้านหนองหญ้าปล้อง หมู่ที่ 6 – บ้านดงพลอง หมู่ที่ 5 ตำบลคลองเมือง อำเภอจักราช จังหวัด นครราชสีมา ขนาดผิวจราจรกว้าง 6.๐0 เมตร ระยะทาง 1,339.00 เมตร หนา 0.15 เมตร และมีปริมาณพื้นที่คอนกรีตเสริมเหล็กไม่น้อยกว่า 8,034.00 ตารางเมตร ตามแบบมาตรฐานทางหลวงสำหรับองค์กรปกครองส่วนท้องถิ่น จำนวน 4,579,000 บาท

 1.8 โครงการก่อสร้างถนนคอนกรีตเสริมเหล็ก สายบ้านหนองหญ้าปล้อง หมู่ที่ ๖ (สายที่ 1) ตำบลคลองเมือง อำเภอจักราช จังหวัด นครราชสีมา ขนาด ผิวจราจรกว้าง 4.๐0 เมตร ระยะทาง 221.00 เมตร หนา 0.15 เมตร และมีปริมาณพื้นที่คอนกรีตเสริมเหล็กไม่น้อยกว่า 884.00 ตารางเมตร และวาง ท่อระบายน้ำคอนกรีตเสริมเหล็ก (มอก.ชั้น ๓) ขนาด 1 – Ø 0.6๐ × ๑.๐๐ เมตร จำนวน 1 จุด จำนวนรวม 12 ท่อน ตามแบบมาตรฐานทางหลวงสำหรับองค์กร ปกครองส่วนท้องถิ่น จำนวน 507,000 บาท

 1.9 โครงการก่อสร้างถนนคอนกรีตเสริมเหล็ก สายบ้านหนองหญ้าปล้อง หมู่ที่ ๖ (สายที่ 2) ตำบลคลองเมือง อำเภอจักราช จังหวัดนครราชสีมา ขนาด ผิวจราจรกว้าง 4.๐0 เมตร ระยะทาง 100.00 เมตร หนา 0.15 เมตร และมีปริมาณพื้นที่คอนกรีตเสริมเหล็กไม่น้อยกว่า 400.00 ตารางเมตร และวาง ท่อระบายน้ำคอนกรีตเสริมเหล็ก (มอก.ชั้น ๓) ขนาด 1 – Ø 0.4๐ × ๑.๐๐ เมตร จำนวน 1 จุด จำนวนรวม 7 ท่อน ตามแบบมาตรฐานทางหลวงสำหรับองค์กร ปกครองส่วนท้องถิ่น จำนวน 230,000 บาท

 1.10 โครงการก่อสร้างถนนคอนกรีตเสริมเหล็ก สายบ้านหนองหญ้า ปล้อง หมู่ที่ ๖ (สายที่ 3) ตำบลคลองเมือง อำเภอจักราช จังหวัดนครราชสีมา ขนาดผิวจราจรกว้าง 5.๐0 เมตร ระยะทาง 300.00 เมตร หนา 0.15 เมตร และมีปริมาณพื้นที่คอนกรีตเสริมเหล็กไม่น้อยกว่า 1,500.00 ตาราง เมตร ตามแบบมาตรฐานทางหลวงสำหรับองค์กรปกครองส่วนท้องถิ่น จำนวน 853,000 บาท

 1.11 โครงการก่อสร้างถนนคอนกรีตเสริมเหล็ก สายบ้านทรัพย์เจริญ หมู่ที่ 8 (สายที่ 1) ตำบลคลองเมือง อำเภอจักราช จังหวัดนครราชสีมา ขนาดผิวจราจรกว้าง 5.๐0 เมตร ระยะทาง 372.00 เมตร หนา 0.15 เมตร และมีปริมาณพื้นที่คอนกรีตเสริมเหล็กไม่น้อยกว่า 1,860.00 ตาราง เมตร ตามแบบมาตรฐานทางหลวงสำหรับองค์กรปกครองส่วนท้องถิ่น จำนวน 1,055,000 บาท

 1.12 โครงการก่อสร้างถนนคอนกรีตเสริมเหล็ก สายบ้านทรัพย์เจริญ หมู่ที่ 8 (สายที่ 2)ตำบลคลองเมือง อำเภอจักราช จังหวัดนครราชสีมา ขนาดผิวจราจรกว้าง 4.๐0 เมตร ระยะทาง 436.00 เมตร หนา 0.15 เมตร และมีปริมาณพื้นที่คอนกรีตเสริมเหล็กไม่น้อยกว่า 1,744.00 ตาราง เมตร และวางท่อระบายน้ำคอนกรีตเสริมเหล็ก (มอก.ชั้น ๓) ขนาด ๑ – Ø ๐.๔๐ × ๑.๐๐ เมตร จำนวน 1 จุด จำนวนรวม 6 ท่อน และวางท่อระบายน้ำ คอนกรีตเสริมเหล็ก (มอก.ชั้น ๓) ขนาด ๑ – Ø ๐.6๐ × ๑.๐๐ เมตร จำนวน 1 จุด จำนวนรวม 8 ท่อน ตามแบบมาตรฐานทางหลวงสำหรับองค์กรปกครองส่วน ท้องถิ่น จำนวน 1,010,000 บาท

 1.13 โครงการก่อสร้างถนนคอนกรีตเสริมเหล็ก สายบ้านทรัพย์เจริญ หมู่ที่ 8 (สายที่ 3)ตำบลคลองเมือง อำเภอจักราช จังหวัดนครราชสีมา ขนาดผิวจราจรกว้าง 4.๐0 เมตร ระยะทาง 157.00 เมตร หนา 0.15 เมตร และมีปริมาณพื้นที่คอนกรีตเสริมเหล็กไม่น้อยกว่า 628.00 ตารางเมตร และวางท่อระบายน้ำคอนกรีตเสริมเหล็ก (มอก.ชั้น ๓) ขนาด ๑ – Ø ๐.6๐ × ๑.๐๐ เมตร จำนวน 1 จุด จำนวนรวม 8 ท่อน ตามแบบมาตรฐานทางหลวง สำหรับองค์กรปกครองส่วนท้องถิ่น จำนวน 371,000 บาท

 1.14 โครงการก่อสร้างถนนคอนกรีตเสริมเหล็ก สายบ้านหัวนาคำ หมู่ที่ 9 ตำบลคลองเมือง อำเภอจักราช จังหวัดนครราชสีมา ขนาดผิวจราจรกว้าง 6. ๐0 เมตร ระยะทาง 586.00 เมตร หนา 0.15 เมตร และมีปริมาณ พื้นที่คอนกรีตเสริมเหล็กไม่น้อยกว่า 3,516.00 ตารางเมตร ตามแบบ มาตรฐานทางหลวงสำหรับองค์กรปกครองส่วนท้องถิ่น จำนวน 1,983,000 บาท

 1.15 โครงการก่อสร้างถนนคอนกรีตเสริมเหล็ก บ้านสายธาร หมู่ที่ 10 ตำบลคลองเมือง อำเภอจักราช จังหวัดนครราชสีมา ขนาดผิวจราจรกว้าง 6.๐0 เมตร ระยะทาง 586.00 เมตร หนา 0.15 เมตร และมีปริมาณ พื้นที่คอนกรีตเสริมเหล็กไม่น้อยกว่า 3,516.00 ตารางเมตร ตามแบบ มาตรฐานทางหลวงสำหรับองค์กรปกครองส่วนท้องถิ่น จำนวน 1,983,000 บาท

 1.16 โครงการก่อสร้างถนนคอนกรีตเสริมเหล็ก บ้านโคกไม้งาม หมู่ที่ 11 ตำบลคลองเมือง อำเภอจักราช จังหวัดนครราชสีมา ขนาดผิวจราจร กว้าง 6.๐0 เมตร ระยะทาง 590.00 เมตร หนา 0.15 เมตร และมี ปริมาณพื้นที่คอนกรีตเสริมเหล็กไม่น้อยกว่า 3,540.00 ตารางเมตร ตามแบบมาตรฐานทางหลวงสำหรับองค์กรปกครองส่วนท้องถิ่น จำนวน 1,997,000 บาท

นายบุญธรรม พิรักษา เรียนประธานสภาฯ ผมนายบุญธรรม พิรักษา สมาชิกสภาฯ หมู่ที่ 5 ตามที่นายกองค์การบริหารส่วนตำบลคลองเมือง ได้ชี้แจงผลการดำเนินงานในด้าน การสำรวจ ออกแบบ และประมาณราคาค่าก่อสร้างโครงสร้างพื้นฐาน เพื่อแก้ไข ปัญหาความเดือดร้อนของประชาชน ตามอำนาจหน้าที่ขององค์การบริหารส่วน ตำบล ในการประชุมสภาฯในวันนี้หน้าจะได้พิจารณาโครงการต่างๆ ที่สภาฯได้ ขับเคลื่อน เป็นโครงการที่มีความจำเป็นสามารถแก้ไขปัญหาความเดือดร้อนของ ประชาชนด้านการคมนาคมให้มีความสะดวกรวดเร็วขึ้น แต่วันนี้สมาชิกสภาฯทุก ท่านก็คงจะผิดหวังเช่นเคย เพราะรายละเอียดเป็นเพียงร่างที่นายกองค์การบริหาร ส่วนตำบลรายงานให้สภาฯทราบเท่านั้น ตามความคาดหวังของสมาชิกสภาฯซึ่ง นายกองค์การบริหารส่วนตำบลคลองเมืองได้เชิญมาพูดคุยกันนอกรอบ และนาย วัชระ คำแดง ผู้อำนวยการกองช่าง ผู้รับผิดชอบสำรวจ ออกแบบ ประมาณราคาค่า ก่อสร้าง รับปากกับนายกองค์การบริหารส่วนตำบล สมาชิกสภาฯว่าจะดำเนินการ เสนอรายละเอียดให้นายกฯและประธานสภาฯได้ขออนุมัติเปิดประชุมสภาฯญสมัย วิสามัญ ก่อนการประชุมสภาฯสมัยสามัญที่จะถึงในเดือนสิงหาคมนี้ แต่มาวันนี้เป็น เพียงการแจ้งให้สภาฯทราบว่ามี 16 โครงการ ส่วนรายละเอียดของ แบบก่อสร้าง รายการคำนวณราคากลาง จุดที่ตั้งโครงการไม่ได้มีให้สมาชิกสภาฯดู ใครจะ รับผิดชอบ

 วันนี้นายกองค์การบริหารส่วนตำบลคลองเมืองได้ขอขยายระยะเวลาในการ เสนอร่างข้อบัญญัติงบประมาณรายจ่ายประจำปี พ.ศ. 2563 ข้อบัญญัติผมเข้าใจ ว่าคือกฎหมาย ซึ่งผู้บริหารจะต้องนำไปปฏิบัตินำไปบริหารให้เกิดประโยชน์ต่อ ชุมชนตามโครงการต่างๆที่ได้เสนอต่อสภาฯไว้ซึ่งในปีงบประมาณ พ.ศ. 2562 มี โครงการแลกเปลี่ยนพันธ์ข้าว ที่นายกองค์การบริหารส่วนตำบลได้เสนอต่อสภาฯ แต่ไม่สามารถดำเนินการได้ ก็ขอทราบว่าเพราะเหตุใดคณะผู้บริหารไม่ได้ดำเนินการ ทำให้ประชาชนเสียโอกาสเสียความรู้สึกผู้บริหารโกหกประชาชนหรือเปล่า ที่ สอบถามอย่างนี้เพราะเป็นห่วงว่าปัญหาความเดือดร้อนของประชาชนจะไม่ได้รับ การแก้ไข เพราะมาวันนี้ผู้บริหารก็นำโครงการแก้ไขปัญหาความเดือดร้อนของ ด้านคมนาคมเป็นโครงสร้างพื้นฐาน จำนวน 16 โครงการมาเสนอให้สภาฯทราบ ไม่ ว่าสภาฯจะได้พิจารณาและอนุมัติงบประมาณเมื่อไร เนื่องจากโครงการที่อนุมัติไป แล้วยังไม่สามารถบริหารงบประมาณให้เกิดประโยชน์กับประชาชนได้ และขอให้นิติ กรช่วยขยายความหรือชี้แจงเรื่องข้อบัญญัติมีสภาพบังคับอย่างไร กรณีไม่สามารถ ดำเนินการบริหารงานตามข้อบัญญัติได้จะมีผลอย่างไร

นายพงศกร ติสามัด เรียนประธานสภาฯ ผมนายพงศกร ติสามัด นิติกรปฏิบัติการ ตามที่ สมาชิกสภาฯได้สอบถามเรื่องข้อบัญญัติ ข้อบัญญัติคือกฎอย่างหนึ่งที่กฎหมายให้ อำนาจท้องถิ่นตราขึ้นใช้ภายในท้องถิ่นนั้นๆและใช้บังคับได้ก็แต่เฉพาะท้องถิ่นของ ตนเองไม่สามารถนำไปบังคับใช้กับท้องถิ่นอื่นได้ ส่วนจะใช้ได้หรือบริหารงานได้ หรือไม่ก็ขึ้นอยู่ปัจจัยแวดล้อมต่างๆ ส่วนเรื่องพันธ์ข้าวและเรื่องอื่นๆให้ท่านนายก องค์การบริหารส่วนตำบลชี้แจงเพราะเป็นผู้บริหารงบประมาณ

นายบุญทัน พลานชัย เรียนประธานสภาฯ ผมนายบุญทัน พลานชัย นายกองค์การบริหารส่วน ตำบล โครงการที่แจ้งให้สภาฯทราบในวันนี้ ทั้ง 16 โครงการ เป็นโครงการเพื่อ แก้ไขปัญหาความเดือดร้อนของประชาชนทั้ง 11 หมู่บ้าน ฝ่ายสภาฯ ผู้บริหาร ส่วนราชการ ผู้อำนวยการกองต่างๆในองค์การบริหารส่วนตำบลได้พูดคุย ปรึกษาหารือกันมาหลายครั้ง ครั้งแรกเมื่อวันที่ 7 พฤษภาคม 2562 ซึ่ง ผู้อำนวยการกองช่างรับว่าจะดำเนินการให้แล้วเสร็จภายใน 15 วัน และมีการพูดคุย สอบถามกันหลายครั้ง กระทั้งมาถึงวันนี้ ผมก็ต้องการให้การบริหารงานเกิด ประโยชน์ต่อประชาชน เพื่อให้งบประมาณลงสู่ท้องถิ่นเพื่อแก้ไขปัญหาความ เดือดร้อนของประชาชน โดยมีการพยายามขับเคลื่อนหลายครั้ง เรียกผู้อำนวยการ กองช่างมาสอบถามเร่งรัดก็หลายครั้ง สภาฯมองว่าบริหารงานล่าช้าก็ต้องยอมรับ แต่ที่ผ่านมา องค์การบริหารส่วนตำบลก็ได้ประสานงานของบประมาณจ่าย หน่วยงานภายนอกมาพัฒนาพื้นที่เช่นโครงการขุดลอกต่างๆ และโครงการที่องค์การ บริหารส่วนตำบลต้องรับผิดชอบมีหลายด้าน ส่วนความล่าช้าก็ต้องยอมรับ โครงการแลกเปลี่ยนพันธ์ข้าวปีงบประมาณที่ผ่านๆมา องค์การบริหารส่วน ตำบลคลองเมืองก็เคยได้ดำเนินการและบริหารงบประมาณไปแล้วก็ยังไม่เคยถูก ทักท้วงจากหน่วยตรวจสอบแต่อย่างใด แต่การบริหารงานต่างๆหน่วยตรวจสอบ ตรวจละเอียดมาก ดังนั้นการบริหารงบประมาณต้องระมัดระวังจะผิดพลาดไม่ได้ เพราะนายกฯและสมาชิกสภาฯเป็นการเมืองหากผิดพลาดก็กลับไปอยู่บ้านเพราะไม่ มีวินัย แต่ข้าราชการมีระเบียบวินัยกำกับอยู่ ดังนั้นการจะกำหนดหรือตราข้อบัญญัติ เรื่องใดขึ้นไว้จะต้องดูให้ถูกต้องตามกฎหมายและฝากหัวหน้าสำนักงานปลัด นักวิเคราะห์นโยบายและแผน นิติกร ตรวจสอบให้ดีด้วยอะไรที่ทำไม่ได้ก็ไม่ต้อง นำมาตั้งไว้ในงบประมาณรายจ่ายประจำปี ส่วนโครงการก่อสร้างทั้ง 16 โครงการ จะให้ปลัดและผู้อำนวยการกองช่างชี้แจงเพิ่มเติม

นายจำปี ปัดตาตะฟัง เรียนประธานสภาฯ ผมนายจำปี ปัดตาตะฟัง สมาชิกสภาฯหมู่ที่ 8 โครงการที่นายกฯแจ้งมาทั้ง 16 โครงการ จากเดือนพฤษภาคม 2562 ถึงวันนี้ ก็สี่ เดือนแล้ว ฝากผู้อำนวยการกองช่างเร่งรัดการปฏิบัติหน้าที่ของตนเองด้วย สมาชิก สภาฯถือเป็นหน้าที่จะต้องติตามเร่งรัด เพราะประชาชนเดือดร้อนมานานแล้ว หาก สามารถดำเนินการหาผู้รับจ้างได้ภายใน 7 วัน 15 วันจะดีมาก ให้ผู้อำนวยการกอง ช่างรีบจัดทำรายระเอียดเสนอนายกฯเพื่อเสนอสภาฯพิจารณาในสมัยประชุมนี้

นายสุริยา ผิลาแดง เรียนประธานสภาฯ ผมนายสุริยา ผิลาแดง สมาชิกสภาฯหมู่ที่ 3 ขอ ติดตามการแก้ไขปัญหาภัยแล้ง โครงการขุดลอกเปิดตาน้ำสระประปาหมู่บ้านดำเนิน ถึงขั้นตอนใด ให้ผู้อำนวยการกองช่างและผู้บริหารเร่งรัดให้ด้วย

นายวัชระ คำแดง เรียนประธานสภาฯ ผมนายวัชระ คำแดง ผู้อำนวยการกองช่าง ตามที่ นายกองค์การบริหารส่วนตำบลได้มอบหมายใช้ชี้แจงรายละเอียดของโครงการทั้ง 16 โครงการ มีดังนี้

 1. โครงการเร่งด่วน แก้ไขปัญหาความเดือดร้อน

 1.1 ถนนสายหมู่ 6 ถึงหมู่ 5 เข้าไปโรงพยาบาลส่งเสริมสุขภาพดงพลอง

 1.2 ถนนสายหมู่ที่ 1 ถึงหมู่ที่ 7 ต่อจากคุ้มสี่สิบของบ้านโจดกระทิงไปบ้าน หนองเต็งน้อย

 1.3 ถนนสายสี่แยกหมู่ที่ 2 หน้าหมู่บ้านที่มีการร้องเรียนผ่านสื่อโทรทัศน์

 2. โครงการย่อยแก้ไขปัญหาความเดือดร้อน

 2.1 ถนนสายหมู่ที่ 1 ออกมาหาสามแยกสระหนองปรือ

 2.2 ถนนหมู่ที่ 3 ถนนหน้าป้ายทางเข้าหมู่บ้านเข้าไปในหมู่บ้าน

 2.3 ถนนหมู่ที่ 4 ถนนไปสระประปาหมู่บ้าน

 2.4 ถนนหมู่ที่ 5 ถนนภายในหมู่บ้าน

 2.5 ถนนหมู่ที่ 6 มีสามสาย

 2.6 ถนนหมู่ที่ 7 สายมาร่วมกับหมู่ที่ 1

 2.7 ถนนหมู่ที่ 8 มีสามสายรอบหมู่บ้าน

 2.8 ถนนหมู่ 9 สายต่อจากหน้าวัดมาสระประปา

 2.9 ถนนหมู่ 10 ถนนคอนกรีตทับลาดยางจากหัวอ่างดงพลองไปสี่แยกตัด ถนนทางหลวงชนบท

 2.10 ถนนหมู่ที่ 10 สายเขตป้ายหมู่บ้านไปสุดเขตรั้วโรงเรียนบ้านหนอง ขามน้อย

 มีแผนงานตามที่ได้ออกไปประสานกับผู้นำหมู่บ้านในการสำรวจตามนี้ครับ

นายอิทธิกร นาแซง เรียนประธานสภาฯผมนายอิทธิกร นาแซง สมาชิกสภาฯหมู่ที่ 7 ขอ สอบถามไปยังผู้อำนวยการกองช่าง เรื่องประปาหมู่ที่ 7 ที่ชำรุดซึ่งได้แจ้งมายัง องค์การบริหารส่วนตำบลคลองเมืองนานแล้วดำเนินการถึงขั้นตอนใด เพราะยังไม่ได้ รับการซ่อมแซม

นายวัชระ คำแดง เรียนประธานสภาฯ ผมนายวัชระ คำแดง ผู้อำนวยการกองช่าง ผม ประสานทางโทรศัพท์ไปหาผู้รับจ้างแล้ว ผู้รับจ้างจะรีบเข้ามาซ่อมแซมให้ครับ

นายสมศักดิ์ นาหนองขาม เรียนประธานสภาฯ ผมนายสมศักดิ์ นาหนองขาม สมาชิกสภาฯหมู่ที่ 3 ติดตามสอบถามเรื่องศูนย์พัฒนาเด็กเล็กบ้านพระนารายณ์ดำเนินการถึงขั้นตอนใด แล้ว เพราะผมเสียดายงบประมาณเงินอุดหนุนเฉพาะกิจที่องค์การบริหารส่วนตำบล ได้รับมา ตั้งหลายล้านบาทนายกฯและผู้อำนวยการกองช่างจะดำเนินการได้อย่างไร บ้างเพื่อไม่ให้ประชาชนเสียโอกาสในการรับบริการสาธารณะจากองค์การบริหาร ส่วนตำบลคลองเมืองและงบประมาณที่ได้รับมา

ประธานสภาฯ ตามที่นายกองค์การบริหารส่วนตำบล ผู้อำนวยการกองช่าง ชี้แจงเกี่ยวกับ โครงการแก้ไขปัญหาเร่งด่วนของประชาชนด้านคมนาคม ทั้ง 16 โครงการจะ ดำเนินการเสนอรายละเอียดให้สภาฯพิจารณาอนุมัติได้ทันภายในสมัยประชุมสมัย สามัญ สมัยที่ 3 นี้หรือไม่ มีระเบียบกฎหมายที่เกี่ยวข้องอะไรบ้าง ปลัดองค์การบีริ หารส่วนตำบลช่วยชี้แจงให้สภาฯทราบด้วย

นายปรีชา กระจ่างโพธิ์ เรียนประธานสภาฯ ผมนายปรีชา กระจ่างโพธิ์ ปลัดองค์การบริหารส่วน ตำบลคลองเมือง โครงการทั้ง 16 โครงการที่นายกองค์การบริหารส่วนตำบลคลอง เมือง และผู้อำนวยการกองช่างแจ้งให้สภาฯทราบ ผมเข้าใจว่านายกองค์การบริหาร ส่วนตำบลและสภาฯจะจ่ายขาดเงินสะสมเพื่อดำเนินการตามอำนาจหน้าที่ ผมขอ อนุญาตชี้แจงกฎหมายระเบียบที่เกี่ยวข้องในการใช้จ่ายเงินสะสม มีกฎหมาย ระเบียบที่เกี่ยวข้องดังนี้

 1. พระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562 มาตรา 66 มาตรา 67 มาตรา 68 และ มาตรา 69/1

 2. ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝาก เงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขถึง(ฉบับที่ 4) พ.ศ. 2561 ข้อ 89 ช้อ89/1

 ทั้งนี้จะต้องพิจารณารายละเอียดของกฎหมายแต่ละฉบับประกองกัน ประกอบด้วย

 1.การดำเนินงานโครงการทั้ง 16 โครงการ เป็นไปตามอำนาจหน้าที่ ของ องค์การบริหารส่วนตำบล

 2. โครงการก่อสร้าง จำนวน 16 โครงการมีกำหนดไว้ในแผนพัฒนาฯ ถูกต้องตรงกันหรือไม่ทั้งรายละเอียดของปริมาณงานและงบประมาณ

 3. แบบแปลนและรายละเอียดประกอบแบบเป็นไปตามแบบมาตรฐานการ ก่อสร้างหรือไม่

 4. การประมาณการค่าก่อสร้างถูกต้องตามหลักเกณฑ์การคำนวณราคา กลางค่าก่อสร้างของทางราชการหรือไม่

 5. จำนวนเงินสะสมที่สามารถนำมาใช้จ่ายมีความถูกต้องและเพียงพอ หรือไม่

 นายสำรวย แพนไธสง เรียนประธานสภาฯ ผมนายสำรวย แพนไธสง สมาชิกสภาฯหมู่ที่ 9 ฟัง หลายๆท่านอภิปรายมาก็เป็นเรื่องเดิมๆที่คุยกันแล้วคุยกันอีกมาหลายรอบแล้ว ก็มี ประเด็นเป็นห่วงดังนี้

 1. เป็นห่วงว่ามีแผนงาน มีงบประมาณหรือไม่ และจะเหมือนเดิมว่า งบประมาณอนุมัติแล้ว แต่ตัวเลขและรายละเอียดต่างๆของโครงการไม่มี เมื่อสภาฯ อนุมัติแล้วไม่สามารถดำเนินการได้

 2. เห็นด้วยกับท่านนายกฯ อะไรที่ทำไม่ได้หรือไม่มีกฎหมาย ระเบียบ รองรับ อย่าตั้งไว้ในข้อบัญญัติงบประมาณ หรือขออนุมัติงบประมาณจากสภาฯ ไม่เช่นนั้นจะทำให้การบริหารงบประมาณเกิดปัญหา ฝากให้หัวหน้าส่วนราชการ ต่างๆที่รับผิดชอบงานแต่ละด้านตรวจสอบให้ถูกต้องด้วย

นายวัชระ คำแดง เรียนประธานสภาฯ ผมนายวัชระ คำแดง ผู้อำนวยการกองช่าง ขอชี้แจง เรื่องไฟฟ้าแสงสว่างและการขยายเขตไฟฟ้า จะมีเรื่องการขยายเขตไฟฟ้าเพื่อ การเกษตร กลุ่มเกษตรกรสามารถเสนอโครงการผ่านกองช่างหรือเสนอได้ที่ไฟฟ้าจัก ราชได้ ส่วนการขยายเขตแรงต่ำไฟฟ้าแสงสว่างต้องให้ไฟฟ้าเป็นหน่วยดำเนินการ กรณีเร่งด่วนขยายเขตไฟฟ้าแรงต่ำเพื่อที่พักอาศัยผู้ขอต้องมีเงินสมทบกับองค์การ ส่วนตำบล ส่วนแผนดำเนินการทั้ง 16 โครงการเป็นไปตามที่ได้ชี้แจงแล้ว

นายบุญทัน พลานชัย เรียนประธาน สภาฯ ผมนายบุญทัน พลานชัย นายกองค์การบริหารส่วน ตำบลคลองเมือง ข้อราชการที่สมาชิกสภาฯเฝ้าติดตามและข้อห่วงใยต่างๆต้อง ขอขอบคุณสมาชิกสภาฯทุกท่าน ถือว่าท่านได้ทำหน้าที่ของท่านแล้ว ผมจะรับไป ปฏิบัติแก้ไขให้เกิดประโยชน์สูงสุดต่อประชาชน ปัญหาต่างๆต้องได้รับการแก้ไข ทั้ง เรื่องกฎหมาย ระเบียบต่างๆ ความล่าช้าของพนักงานส่วนตำบลในการปฏิบัติ ราชการ จะติดตามเร่งรัดหากไม่แล้วเสร็จในงบประมาณนี้ ผมจะดำเนินการตามที่ กฎหมายกำหนดไว้ต่อไป

ประธานสภาฯ การประชุม อภิปรายซักถามข้อราชการต่างๆ ก็มีพอสมควรแล้ว สมาชิก สภาฯท่านใดจะเสนอข้อราชการอื่นๆอีกหรือไม่ และหากมีข้อราชการใดที่ต้องให้ สภาฯพิจารณาจะนัดประชุมในครั้งต่อไป เมื่อไม่มีผมขอปิดการประชุมครั้งนี้

 เลิกประชุมเวลา 14.30 น.

 ปรีชา กระจ่างโพธิ์ ผู้บันทึกรายงานการประชุม

(นายปรีชา กระจ่างโพธิ์)

ปลัดองค์การบริหารส่วนตำบลคลองเมือง

 เลขานุการสภาองค์การบริหารส่วนตำคลองเมือง

 คณะกรรมการตรวจรายงานการประชุม

 กัญหา รักสี สมศักดิ์ นาหนองขาม บุญธรรม พิรักษา

 (นายกัญหา รักสี) (นายสมศักดิ์ นาหนองขาม) (นายบุญธรรม พิรักษา)

ประธานคณะกรรมการ กรรมการ กรรมการ

 คำพันธ์ แก้วกองสี ผู้ตรวจรายงานการประชุม

 (นายคำพันธ์ แก้วกองสี)

ประธานสภาองค์การบริหารส่วนตำบลคลองเมือง